Diari Oficial de la Generalitat Valenciana


Sumari del DOGV 8359, del 10-08-2018 (2018/7882)

RESOLUCIÓ de 3 d'agost de 2018, de la directora general de Treball i Benestar Laboral, per la qual resol la concessió de les subvencions previstes en la Resolució de 25 de maig de 2018, de la directora general de Treball i Benestar Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8359

Data del DOGV
:   10-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7882


Data del document
:   03-08-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * sindicat

RESOLUCIÓ de 3 d'agost de 2018, de la directora general de Treball i Benestar Laboral, per la qual resol la concessió de les subvencions previstes en la Resolució de 25 de maig de 2018, de la directora general de Treball i Benestar Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2018. [2018/7882]  
Atenent a la Resolució de 25 de maig de 2018 (DOGV 8306, 30.05.2018), de la directora general de Treball i Benestar Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2018.  
Vist que en l'esmentada norma s'inclouen com a subjectes i actuacions susceptibles de rebre subvenció els expedients relacionats en l'annex I.  
Estudiades les sol·licituds rebudes, la Comissió de Valoració formula la proposta de resolució motivada, de conformitat amb allò que disposa larticle 9 de l'Ordre 28/2016, de 28 de novembre, de la Conselleria d'Economia Sostenible Sectors Productius, Comerç i Treball, per la qual s'establixen les bases reguladores. Es deneguen les sol·licituds de Sindicat de Metges d'Assistència Pública ?SIMAP CV- i Sindicat de Facultatius i Professionals Sanitat ?SIMAP PAS?, atés que, a la vista del quadro-relació de mandats vigents i no prorrogats a data 31 de desembre de 2017 elaborat per l'Oficina Pública Autonòmica de Registre d'Actes, no consta l'existència de representants per les dites entitats, d'acord amb el que disposa l'article 2 de l'esmentada Ordre de bases.  
  
Vist l'article 164 de la Llei 1/2015, de 6 de febrer d'hisenda pública, del sector públic instrumental i de subvencions, i l'article 11 de les bases reguladores.  
En aplicació del que disposa l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, en el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball, i la delegació de competències establida en l'article 10 de l'Ordre de 28/2016 on es delega en la directora general de Treball i Benestar Laboral la competència per a resoldre la concessió o denegació de les subvencions a què es refereix aquesta convocatòria, resolc:  
  
Primer  
Atorgar subvencions, amb càrrec a la línia de subvenció S0230 del programa 315.10 Condicions de Treball i Administració de les Relacions Laborals amb càrrec a l'aplicació pressupostària 87.43.04.133.61 a les entitats sol·licitants i pels imports que s'indiquen en l'annex I, destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana, amb les condicions que s'estableixen en la present resolució de concessió, en la convocatòria respectiva i en les bases reguladores i que es reflecteixen en l'annex I.  
  
Segon  
Les entitats beneficiàries d'aquestes ajudes hauran de complir amb les obligacions establides en l'article 14 de la Llei 38/2003 General de Subvencions així com en els articles 3, 7 i 11 de l'Ordre 28/2016, de 28 de novembre per la qual s'estableixen les bases reguladores.  
  
Tercer  
La modificació o alteració de les condicions tingudes en compte per a la concessió de la subvenció i en tot cas l'obtenció concurrent de subvencions o ajudes atorgades per altres administracions públiques o privades, podrà donar lloc a la modificació de la resolució de concessió, i si és el cas a la pèrdua del dret al cobrament total o parcial de la subvenció.  
  
Quart  
Procedirà el reintegrament de les ajudes concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits establits en la convocatòria, així com en els supòsits de causes de reintegrament que estableix l'article 37 de la Llei General de Subvencions. El procediment de reintegrament s'ajustarà a les previsions contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
Quint  
La present Resolució del procediment de concessió es notificarà a les entitats interessades per mitjà de la seua publicació en la pàgina web de la Conselleria d'Economia Sostenible, Sectors Productius, Comerç i Treball, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. També es publicarà en el Diari Oficial de la Generalitat Valenciana i en la Base de dades nacionals de subvencions, en compliment d'allò que s'ha establit sobre publicitat de subvencions concedides, en la Llei 38/2003, de 17 de novembre, general de subvencions.  
  
Contra la present resolució, que posa fi a la via administrativa podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant del mateix òrgan que l'ha dictat, en el termini d'un mes a comptar des de l'endemà de la seua publicació. O bé, directament recurs contenciós-administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que preveu l'article 46 de la Llei 29/1999, de 13 de juliol, reguladora de la jurisdicció-contenciós administrativa.  
  
València, 3 d'agost de 2018.- La directora general de Treball i Benestar Laboral: Cristina Moreno Fernández